El termini per a la presentació dels formularis de sol·licitud i la documentació adjunta és del 5 d'agost al 21 d'octubre de 2020.
Juntament amb el formulari de sol·licitud, cal presentar la documentació següent:
Les persones interessades han de tenir entre 18 i 35 durant el 2020 i respondre al perfil professional del món d'artistes d'arts visuals, comissaris, educadors, editors, dissenyadors, historiadors, teòrics de l'art o altres tipologies d'agents culturals.
Els requisits d'edat i residència es comproven mitjançant la seva verificació davant l'organisme corresponent i d'acord amb la subscripció de la declaració responsable corresponent.
La beca Art Jove Mediació d'aquesta convocatòria està dotada amb un import de 3.600 euros.
La percepció de la beca és compatible amb altres ajuts per a la mateixa finalitat percebuts durant el mateix període i amb qualsevol altra feina remunerada.
La participació en aquesta convocatòria de beca Art Jove Mediació no és compatible amb la participació en la convocatòria de premis Art Jove Producció 2020.
La concessió de la beca no comporta una relació laboral o administrativa de cap mena entre la persona seleccionada i l'Agència Catalana de la Joventut.
Les persones sol·licitants, en el seu projecte, han de desenvolupar un procés de treball que tingui en compte la presentació pública dels projectes seleccionats, activitats públiques i activitats formatives.
Aquesta proposta, en cas d'esdevenir beneficiària de la beca, es dissenyarà i es desenvoluparà en col·laboració amb l'equip gestor de Sala d'Art Jove.
Tot i que la quantitat d'exposicions i d'activitats que es realitzin és variable, d'entrada es pensa en la programació d'una mitjana d'entre 2 i 3 exposicions i de 3 i 4 activitats públiques i de formació.
L'Agència Catalana de la Joventut, en el marc dels programes de la Sala d'Art Jove, pot considerar l'aportació de recursos materials i econòmics que no preveu aquesta convocatòria en funció del nombre d'iniciatives que es consensuïn desenvolupar amb les persones becades, segons les disponibilitats pressupostàries o per col·laboracions amb altres entitats.
A part de la convocatòria, l'Agència Catalana de la Joventut, en el marc dels programes de la Sala d'Art Jove, també pot considerar la contractació d'agents especialitzats en camps específics per al desenvolupament de processos de mediació que puguin requerir coneixements o habilitats especials, segons les disponibilitats pressupostàries.
Els criteris de valoració i la seva ponderació per a la concessió de la beca són els següents:
La beca Art Jove Mediació pot quedar deserta en cas que cap de les persones sol·licitants assoleixi la puntuació mínima de 50 punts.
En el moment de l'acceptació de la beca s'ordena el pagament del 70% de la beca com a bestreta.
No s'exigeix garantia, atès que la tasca objecte de la beca es justifica mitjançant els informes de seguiment de la tasca becada.
El 30% restant es fa efectiu un cop presentada la justificació.
En el termini d'un mes des de la data d'acabament del període d'execució, les persones beneficiàries han de justificar la tasca desenvolupada mitjançant una memòria, d'acord amb el model normalitzat que facilita l'Agència Catalana de la Joventut.
Sens perjudici de les formes de justificació indicades, les persones beneficiàries han de facilitar tota la informació que la Intervenció General de la Generalitat, la Sindicatura de Comptes, l'Agència Catalana de la Joventut o altres òrgans competents requereixin d'acord amb la normativa en matèria de subvencions.
En cas de presentació electrònica, cal aportar la documentació específica de projectes, documentació gràfica i textual, a través d'una transferència d'arxius WeTransfer a l'adreça de correu electrònic: [EMAIL].
Per poder demanar aquest ajut és necessari tenir un certificat digital o l' idCAT Mòbil.
En el cas que es produeixi una interrupció no planificada en el funcionament dels sistemes electrònics durant l'últim dia establert per a la presentació de la sol·licitud, es podrà dur a terme durant els tres dies hàbils consecutius.
En cas de presentació presencial, cal adjuntar al formulari una còpia de la documentació en format digital, ja sigui mitjançant una transferència d'arxius WeTransfer o mitjançant un USB amb arxius en format Adobe PDF compatibles amb PC i amb un pes màxim de 5 MB.
També es pot adjuntar una còpia en format paper (mida A4), tot i que aquesta còpia en paper no és obligatòria.
Tota la documentació s'ha de presentar dins d'un sobre que indiqui Beca Art Jove Mediació 2020, així com el nom de la persona participant.
El formulari de sol·licitud es podrà presentar a:
Proposta de resolució provisional i acceptació de la beca
La proposta de resolució provisional que emet l'òrgan instructor es fa pública al tauler electrònic de l'Administració de la Generalitat de Catalunya, http://tauler.gencat.cat, a http://jovecat.gencat.cat/ i a http://www.saladartjove.cat.
Aquesta publicació substitueix la notificació individual a les persones interessades i ha de contenir la llista de persones sol·licitants proposades per ser becades, així com les persones que formen part de la llista de reserva degudament prioritzada.
Les persones sol·licitants poden presentar al·legacions en el termini de 10 dies hàbils a comptar de l'endemà de la publicació de la proposta provisional de concessió.
La persona que resulti beneficiària de la beca n'ha de formalitzar l'acceptació mitjançant la signatura d'un document on s'estableixen els drets i les obligacions entre la persona beneficiària de la beca i l'Agència Catalana de la Joventut, en el termini de 10 dies hàbils a comptar de l'endemà de la publicació de la proposta provisional de concessió.
Quan es notifica la resolució de concessió de la beca?
El procediment de concessió d'aquesta beca és el de concurrència competitiva i s'ha de resoldre i notificar, com a màxim, en el termini de quatre mesos a comptar de la data de publicació de la convocatòria al DOGC (4 d'agost de 2020).
Com es notifica la resolució de concessió?
La resolució es farà pública al tauler electrònic de l'Administració de la Generalitat de Catalunya; http://tauler.gencat.cat, a http://jovecat.gencat.cat/ca/ i http://www.saladartjove.cat.
Aquesta publicació substitueix la notificació individual a les persones interessades, d'acord amb el que estableixen l'article 40 i següents de la Llei 39/2015, d'1 d'octubre, del procediment administratiu comú de les administracions públiques.
Contra la resolució de concessió de la beca, que no exhaureix la via administrativa, es pot interposar recurs d'alçada en el termini d'un mes a comptar de l'endemà de la data de notificació davant el mateix òrgan que dicta l'acte o davant la persona titular del departament competent en matèria de joventut.